Die wêreld in foto’s – 23 Julie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Hond hardloop deur die water by die Wannsee-meer in Berlyn. (Foto: Paul Zinken, AP) ŉ Nepalese Hindoe-vrou steek ’n lamp aan en bid tydens die heilige maand van Shrawan in toewyding aan heer Shiva in die Pashupatinath-tempel in Katmandoe, Nepal. Die Hindoe-mense vas en aanbid heer Shiva gedurende dié maand. Ongetroude Hindoe-vroue bid vir ŉ goeie man terwyl getroude vroue in gebed vir ŉ lang lewe vir hul lewensmaats vra. (Foto: Niranjan Shrestha, AP) ŉ Militêre verteenwoordiger van Mianmar daag Maandag op vir die eerste dag van ŉ gereelde sitting van die parlementslaerhuis in Naypyitaw, Mianmar. (Foto: Aung Shine Oo, AP) Deelnemers aan die wêreld se Kersvader-kongres onderneem Maandag ŉ bootrit in Kopenhagen. Sowat 130 Kersvaders van oor die hele wêreld kom byeen om die vreugde van Kersfees by dié jaarlikse geleentheid in Julie te versprei. (Foto: Mads Claus Rasmussen, AP) Sweet pêrel op die gesig van ŉ lid van die Koninklike Wag terwyl hy aan die skofruilingseremonie by Wellington Barracks in Londen deelneem te midde van warm temperature oor die hele Engeland. (Foto: Kirsty O’Connor, AP)